CELEX: 62020TN0590
Language: et
Date: 2020-09-25 00:00:00
Title: Kohtuasi T-590/20: 25. septembril 2020 esitatud hagi – Clariant and Clariant International versus komisjon

23.11.2020   
            
            
               ET
            
            
               Euroopa Liidu Teataja
            
            
               C 399/42
            
         
      25. septembril 2020 esitatud hagi – Clariant and Clariant International versus komisjon
      (Kohtuasi T-590/20)
      (2020/C 399/58)
      Kohtumenetluse keel: inglise
      
         Pooled
      
      
         Hagejad: Clariant AG (Muttenz, Šveits), Clariant International AG (Muttenz) (esindajad: advokaadid F. Montag ja M. Dreher)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 14. juuli 2020. aasta otsuse C(2020) 4817 (final) (juhtum AT.40410 – Etüleen) artikli 2 punkt c osas, mis puudutab 94 405 800 eurost suurema trahvisumma määramist;
               
            
                  —
               
               
                  teise võimalusena vähendada komisjoni 14. juuli 2020. aasta otsuse C(2020) 4817 (final) artikli 2 punktiga c hagejatele määratud 155 769 000 eurost trahvisummat mõistliku summani;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et kaalutlusõiguse kasutamata jätmise tõttu on rikutud määruse nr 1/2003 artikli 23 lõiget 3 ning proportsionaalsuse ja hea halduse põhimõtteid, kuna korduvate rikkumiste tõttu kohaldas komisjon automaatselt trahvi suurendamist, mis põhines (väidetavalt) real standardkriteeriumidel, jättes arvesse võtmata kõnesoleva juhtumi asjaolud.
               
            
                  2.
               
               
                  Teine väide, et komisjon kohaldas vastavalt trahvi määramise suuniste punktile 37 automaatselt trahvi suurendamist, jättes arvesse võtmata kõnesoleva juhtumi asjaolud ja jättes kasutamata oma kaalutlusõiguse.
               
            
                  3.
               
               
                  Kolmas väide, mille kohaselt taotletakse Üldkohtult trahvi vähendamist mõistlikule tasemele, kasutades viimase piiramatut pädevust vastavalt määruse nr 1/2003 artiklile 31.